section_heading: Slikovna dijagnostika optičkog diska
paragraph_text: Uobičajeno snimanje kamerom u boji je zlatni standard u slikovnoj dijagnostici, a zahtjeva iskusnog fotografa, tehničara i oftalmologa za snimanje standardiziranih slika optičkog diska. Stereoskopske slike (danas ih automatski snimaju posebne fundus-kamere) omogućuju kontinuirano praćenje sumnjivih promjena. HR tomografija i optička koherencijska tomografija su kompjutorizirane tehnike za slikovni prikaz struktura oka, uključujući optički disk. Njima se kvantitativno ispituju živčana vlakna optičkog diska i susjedne mrežnice, uz pomoć statističke obrade podataka dobivenih snimanjem i uspoređujući ih s bazom podataka prethodno prikazanog zdravog stanovništa. One su korisne za inicijalni pregled kao i ka kontinuirano praćenje sitnih promjena u građi optičkog diska. Međutim, treba napomenuti da slike neće dati uvjerljiv dokaz za kliničku dijagnozu, već ih treba nadopuniti serijom fizioloških testiranja funkcionalnih promjena, kao što je perimetrija (ispitivanje vidnog polja), te detaljan oftalmološki pregled.